Asunsjonas
Asunsjonas (isp. Asunción, gvar. Paraguay) – didžiausias Paragvajaus miestas ir šalies sostinė, kultūrinis ir ekonominis šalies centras. Įsikūręs šalies pietinėje dalyje, kairiajame Paragvajaus upės krante, prie Asunsjono įlankos, priešais Pilkomajo upės žiotis. Miestas turi autonominį statusą ir nepriklauso jokiam departamentui. 2006 m. gyventojų surašymo duomenimis, mieste gyvena 515,6 tūkst. gyventojų, o kartu su aplinkiniais miestais (San Lorensu, Lambare, Fernando de la Mora ir kt.) sudaro Didžiojo Asunsjono aglomeraciją, kurioje gyvena daugiau nei 1,9 mln. žmonių iš beveik 7 milijonų Paragvajaus gyventojų.